
Kasutuslubade väljastamine

1. ASJAOLUD JA MENETLUSE KÄIK

20.05.2015 laekusid Narva Linnavalitsusele läbivaatamiseks Kulgu tn 1 püstitatud Narva veepuhastusjaamahoone ja rajatiste kasutuslubade taotlused (linnavalitsuse dokumendiregistris nr 4733) koos riigilõivu maksekorraldusega.  
Tuleohutuse seaduse § 5 lõike 1 kohaselt Ida Päästekeskusele on 20.05.2015 saadetud arvamuse päring kasutusloa väljastamiseks (linnavalitsuse dokumendiregistris nr 1-13.2/2023).

08.06.2015 taotlejale on saadetud kiri, milles teatatakse, et ehitusseaduse § 33 lõike 2 kohaselt  kasutusloa saamiseks tuleb koos kasutusloa taotlusega esitada ehitusprojekt, mille kohaselt ehitised on ehitatud, ning ehitamise tehnilise dokumentatsiooni (linnavalitsuse dokumendiregistris nr 4733).

26.06.2015 päästeamet esitas ehitiste kasutusloa tuleohutuseosale heakskiidu andmisest keeldumise, mis oli samal päeval e-postiga edastatud taotlejale (linnavalitsuse dokumendiregistris nr 6252).
14.07.2015 taotleja esitas ehitamise tehnilised dokumendid koos ehitusprojektiga, mille kohaselt ehitised on ehitatud (linnavalitsuse dokumendiregistris nr 6929).
17.07.2015 Päästeamet teatas ehitise kasutusloa teatises nr O-JP/45 kirjalikult, et ehitised vastavad ehitistele ettenähtud tuleohutusnõuetele ja neid võib kasutada ettenähtud otstarbel (linnavalitsuse dokumendiregistri nr 7016).
21.07.2015 ehitusseadustiku § 54 lõike 6 kohaselt on Terviseametile suunatud arvamuse päring Kulgu tn 1 ehitiste kasutusloa väljastamiseks (linnavalitsuse dokumendiregistris nr 2792). 

23.07.2015 on teostatud  ehitusseadustiku § 130 lõike 2 punkti 2 kohane visuaalne ehitise ülevaatus ehitusprojektile vastavuse kontrollimise eesmärgiga. Kontrollimise aktil ehitusettevõtja, ehitusprojekti koostaja ning omanikujärelevalve esindajad kinnitasid oma allkirjadega, et kõik püstitatud ehitised vastavad ehitusprojektile ja õigusaktides sätestatud nõuetele ning et kõik ehitustööd on nõuetekohaselt dokumenteeritud.
27.07.2015 ehitusseadustiku § 54 kohaselt on saadetud taotlejale arvamuse päring kasutusloa väljastamiseks (linnavalitsuse dokumendiregistris nr 4733).

03.08.2015 Terviseamet kirjalikult teatas, et kooskõlastab veepuhastusjaama kasutusloa väljastamise (linnavalitsuse dokumendiregistris nr 7410).

03.08.2015 taotleja kirjalikult teatas, et püstitatud ehitised vastavad sõlmitud lepingu tingimustele ning neid võib kasutada nõuete ja kasutusotstarbe kohaselt.

Seega ehitusseadustiku § 55 kasutusloa andmisest keeldumise põhjused puuduvad. 

2.   ÕIGUSLIKUD ALUSED

2.1.
Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2.
Narva linna ehitusmääruse § 27  lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

2.3. 
Haldusmenetlus seaduse § 5 lõike 5 kohaselt kui haldusmenetlust reguleerivad õigusnormid muutuvad menetluse ajal, kohaldatakse menetluse alguses kehtinud õigusnorme.
3.  OTSUS


Väljastada Kulgu tn 1 püstitatud Narva veepuhastusjamahoonele ning rajatistele kasutusload.
4. RAKENDUSSÄTTED

4.1. Korraldus jõustub seadusega sätestatud korras. 

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

